།ཕུར་སྒྲུབ་སློབ་དཔོན་གྱི་བྱེད་སྒོ་ཟུར་འདེབས་དགེ། སྭསྟི། གདན་ས་ཆེན་པོ་དཔལ་ལྡན་ས་སྐྱར་ཕུར་སྒྲུབ་མཛད་པའི་ཚེས་གཅིག་ཆོག་བསྒྲིགས་ཚོགས་གྲུབ་པ་དང་། ཚོགས་དཔོན་གྱིས་འོ་ཕུར་སྒྲུབ་ཆེན་མོའི་ཆོག་བསྒྲིགས་ཀྱི་སྐབས་འདིར་ས་ཆོག་ནས་བསྒྲིགས་དགོས་པས། ཐོག་མར་སྔོན་འགྲོ་གཏོར་མ་ཙམ་ཏེ། ས་སྦྱངས་བ་ལྷ་སྟ་གོན་གྱི་བར་དང་། དངོས་གཞི་ཇི་ལྟར་བལྟམས་པ་ནས། མཇུག་བཀྲ་ཤིས་ཀྱི་བར་མཛད་པ་ཕྱག་ལེན་དུ་གདའ་བས་ད་ལམ་ཡང་མཛད་པར་ཞུ་ཞེས་དང་། བསྐུལ་རིས་སུ་ཡིན་གྱིས་དེ་བཞིན་བྱས་ནས། བདག་གི་དོན་ཡོད་དཀྱིལ་འཁོར་བྲིའི་བར། ཇ་མཆོད། དེ་ནས་ཨོཾ་བཛྲ་ཀྲོ་དྷ་ནས། དམ་ཚིག་ལ་དགོངས་འཁོད་པར་གྱུར་བར་སྟ་གོན་སྒྲིག་ལུགས་དུས་ཕྱིས་འདི་ལས་མི་འདུག སྔ་མོ་དེའི་འཕྲོ་ནས་བཛྲ་ས་མཱ་ཛཿབར་མཛད་འདུག ཇི་ལྟར་ནས། དངོས་གྲུབ་ཐོབ་བར་བདག་འཇུག་ཚང་མ། དེ་ནས་ཞྭ་གྱོན། སྐྱེ་མེད་ནས། དངོས་གྲུབ་རྣམ་གཉིས་འཕེལ་བའི་བཀྲ་ཤིས་ཤོག་བར། རྡོར་དྲིལ་དུང་ཆོས་སོགས་ཀྱི་ཚབ་ཕྲེང་བས་མཛད། སྔགས་དང་འདོན་ཆ་གསུམ་ཡོད་པ་རྣམས་རེ་རེ། དཔེར་ན་མ་ཏྲི་ཛཿབཞི་དགོས་རྒྱུ་ལ་གཅིག་གདངས་གང་ཡོད་བཅས་གྲུབ་པ་དང་ཚོགས་དཔོན་གྱི། འོ་འདི་ལོའི་ཕུར་སྒྲུབ་ཆེན་མོའི་ཆོ་ག་ཕྱག་ལེན་དབྱངས་རོལ་གར་འཆམས་དུས་ཆེན་སྐབས་ན་བཟའ་གཟབ་སྤྲོས་མཛད་དགོས་སོགས་སོ་སོར་ནས་ཐུགས་འཁུར་བསྐྱེད་པའི་བླ་མ་གོང་མའི་དགོངས་རྫོགས་དང་། སྡེ་བསྟན་པའི་ཞབས་ཏོག་དུ་འགྱུར་ངེས་རང་དགོས་རྒྱུ་ཡིན་པས་དེ་བཞིན་དང་། འཆམས་སྦྱོང་དང་དངོས་གཞིའི་སྐབས་ཐམས་ཅད་དུ་པད་སྐོར་དང་འཆམས་སྣ་སོགས་དུ་མཛད་ཐམས་ཅད་ཀྱིས་འཆམས་དཔོན་ལ་གཟིགས་ནས་ཟང་ཟིང་དུ་མ་སོང་བ་ཞིག་དང་། ད་ལྟ་ཀ་འཆམས་སྦྱོང་ལ་ཧྲུག་སྟེ་ཕེབས་པ་ཞུ། ཞེས་དགྱེས་ནས་འཆམས་སྣ་བས་འཆམས་གྲལ་ཐོ་ཤེར་གྲུབ་ཅིང་། རོལ་བསིལ་རྔ་གྲལ་ལ་འཁོད་གྲུབ་པ་དང་བཅོམ་རོལ་བྱས་འཆམས་ཐོན། རྡོ་རྗེ་ནས་ཀེང་རུས་བར་གཉིས་རེ། རིན་ཆེན་ལྔ་ལས་མ་སྒོ་བཞི་ཀར་མཛད། འཆམས་ཇ་དང་པོ་ཀེང་རུས་རྫོགས་མཚམས། གཉིས་པ་གུང་གསེང་བཅས། བྱང་བཤགས་རྫོགས་མཚམས། གསུམ་པ་སྦྲུལ་ནག་འཁྱོག་འགྲོས་རྫོགས་མཚམས། བསྟན་སྐྱོང་ཡོངས་རྫོགས་ལོག་མཚམས། ཞྭ་རྡོར་ཕོར་རྣམས་ཐོ་ཤེར་རྩིས་སྤྲོད། སྟང་སྟབས་ཧཱུྃ་ཀ་ར་གཅིག་པུ། སྟེང་ཕྱོགས་མནོལ་ཡས་བསྡུ། མས་བསྡུ། ཀཱི་ལ་ཡའི་འགྲོས་ཚར་གཅིག བླ་བྲང་དང་སྤྱི་པའི་ཇ་ཞུས་བླ་མཆོད་དུང་གསལ་རྣམས་སོ། ༈ །ཚེས་གསུམ་ལ་ཕུར་ཆུང་རྔ་བརྡུང་མ་སྒེག་ཕྲེང་གླུ་གར་ལ་སློབ་དཔོན་ཌཱ་དྲིལ་བཟླས་པ་རྫོགས་པའི་ཀཱི་ལ་ཡ་ཡི་དངོས་གྲུབ་སྩོལ་ཟེར་བ་དང་ཇ་མཆོད་པ་མ་ཐུག་ན་གཏོར་མ་བྱིན་རླབས་མཛད་པར་ཞུ་ཟེར་དགོས་ཤིང་། ཐུག་ན་ཇ་གྲུབ་ནས་ཟེར། བདག་གི་དོན་ཡོན་དཀྱིལ་འཁོར་བྲི་རྫོགས་ནས་དུས་ཕྱིས་ཚོགས་ལ་མི་བཞུགས་པས་ཚོགས་པས་གསོལ་བ་ཆོས་སྤྱོད། གསོལ་བ་གྲུབ་ནས་ཆས་བཞུགས་གྲུབ་པའི་འཆམས་སྣ་བ་བསུར་བྱུང་བ་དང་ཕུར་ཁང་དུ་ཕྱིན་ཆས་བཞུགས་ཕྱོགས་བཞི་གསོལ་གདབ། བགེགས་སྤྲོས་ཚར་གསུམ་གྲུབ་ནས་ལྷོ་སྒོ་བརྒྱུད། མཚམས་རྡོ་ལྷོའི་སྒོ་ནས་འབྱོན་སྲོལ་གྱི་འཆམས་བཞུགས་པའི་རྗེས་སུ་དཔོན་གཡོག་ཚོ་ཕྱིན་ནས་ར་དཔྲལ་མ་བཏབ་ན་ཞིང་སྟེང་བཏབ་ན་ཚིགས་ཁ་བྱང་མའི་འགོ་གསེར་སྐྱེམས། རྒྱལ་བ་དགོངས་བརྒྱུད་རིགས་འཛིན་བསྐུལ་བལ་པོ་ནས་བལ་པོར་བར་ཤུར་མ། རྒྱ་གར་ཤེས་བཟང་ནས་དབྱངས་རོལ། ཕུར་ཁ་བསྒྱུར་བ། དེ་ནས་ས་སྐྱ་ཚོགས་སུ་འཆམས་དཔོན་དབུས་སུ་སླེབས་པ་དང་པད་འགྲོས་བཞག་ཁྲི་ཤིང་འཁྱིལ་འདུག་གི་འཆམས་བཤད་རྫོགས་ནས་པད་སྐོར་གཅིག རོལ་འགྲོས་ས་གཞི་འཁོད་སྙོམས་ནས་དམ་ཉམས་བླ་འགུག་གསོལ་ཇ་བཏང་། སྟེང་བར་འོག་བྱིན་རླབས། རྡོ་རྗེ་ཕྱེད་བརྐྱང་ཚར་གསུམ་རེ། རྒྱ་གྲམ་གཉིས། ཨེ་ལས་ནས་ཀེང་རུས་བར་ཚར་གསུམ། གུང་གསེང་འདུས་ནས་ཇ། རིན་ཆེན་ལྔ་ལས་སྒོ་བཞི་འགྱིང་ཆེན་ནས་ཡུམ་ཆེན་བར་ཇ་གྲུབ་ནས། ཕྲ་ཕྱག་སྒོ་མ་བྱང་གཤེགས་བར། གུང་གསེང་བརྒྱ་ཚོ་དཔོན་བན་ཚང་དབུ་བྱེད། གྲྭ་ཚང་མཆོད་དཔོན་བདེ་གླིང་དབུ་བྱེད་རྣམས་མགྲོན་འབོད། འདུས་ནས་བྱ་ཁྲ་མན་བམ་ལེན་ནས་སྦྲུལ་ནག་རྫོགས་པའི་ཇ་གྲུབ་ནས་འཆམས་སྦྱོང་བཞིན། ཕུར་ཁང་ཞལ་ཆེན་ལྷོར་ངེད་རང་མཛོད་པ། བན་ཚང་དབུ་བྱེད་གསུམ། གྲྭ་ཚང་མཆོད་དཔོན། ཕྱག་མཚན་འཁུར་མི་རབ་འབྱམས་པ། གདུག་པ་གང་ཡོད་ལ་དཀར་ཁུང་བཞུགས་གྲལ་ཇ་གཅིག ཆབ་གྲུབ་ནས་སྟང་སྟབས། ཕུར་གདབ་སྲུང་འཁོར་རྟག་ཆད་མཐའ་གསལ། ཞྭ་ཕོད་སོགས་བསྡུས། ཆོས་གྲྭར་རེ་ཞིག་འཐེན་ཙམ་བྱས་ཐོག་གྲལ་གདན་སོགས་སྒྲིགས་གྲུབ་ནས་དུང་གསལ་དགང་དུང་བསྐང་བ་ཐུགས་དམ་མ་ཤུར་མ། ནག་རྔམ། ཚོགས་བསྡུས་པ་མཇུག་ཆོག་རྒྱུན་བསྐང་ལུགས། ཚེས་བཞིའི་སྟ་གོན་སྙན་གསན། གུང་གསེང་འདུས་ནས་བུམ་བསྐྱེད་མཛད་པ་ཞུ་ཟེར་དགོས། ལྷ་རྣམས་འོད་དུ་ཞུ་བས་བུམ་པའི་ཆུར་གྱུར་ཟེར་བ་དང་། གཏོར་མ་བྱིན་བརླབས་མཛད་པར་ཞུ་ཟེར་དགོས། ཚོགས་གྱེས་ནས་ཐིག་ཚོན་བྱིན་རླབས་དགོང་མོ་ཕུར་བཀོད་ལ་རཀྵའི་རྗེས་སུ་ཨོཾ་བཛྲ་ཀཱི་ལི་སོགས་ཚར་ཅིག རྒྱལ་ཆེན་ཐོ་འཛུགས་བུམ་འབུལ། བཟོད་གསོལ་བྱིན་རླབས་གསོལ་འདེབས། དངོས་གཞི་དང་པོར་ཚེས་ལྔ་ནས་ཚ་དོ་རྦག་ཐོག་ཡབ་རྗེ་ཀུན་དགའ་བློ་གྲོས་ལ་མཆོད་བསྔོ། བདག་འཇུག་གྲུབ་ནས་གཏོར་མ་བྱིན་རླབས་ཚོགས་སྐད། གཉིས་ནས་ཉེར་དགུའི་བར་གསོལ་ཆུང་གྲུབ་ནས་བུམ་བསྐྱེད་ཚོགས་སྐད། ༈ །ཚེས་བཅུ་གཉིས་ལ་སྒྲོ་མོ་ལུང་པའི་དགོངས་རྫོགས། གཉེར་ཚང་ནས་འཕར་ཇ་བསྔོ་རྟེན། མཆོད་དཔོན་བརྒྱུད་པར་མཆོད་བསྔོ་འདི་རྩ་བ་རང་དཔོན་སློབ་དེ་ཉིད་ནས། འཇམ་དབྱངས་བསོད་ནམས་དབང་ཕྱུག་གི་དགོངས་རྫོགས་ཕུར་སྒྲུབ་ཉིན་གཅིག་འཕར་བ་དེ། དེང་སང་གནམ་གང་གི་འདི་ཡིན་འདུག་ཀྱང་མཆོད་བསྔོ་ནི་སྒྲེ་མོ་ལུང་པ་མང་ཐོས་བསོད་ནམས་ཆོས་འཕེལ་ལ་མཛད། ༈ །བཅོ་ལྔའི་གཞུང་ཇ་རྒྱབ་རའི་ཐོག་འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་གྲགས་པ་རྒྱལ་མཚན་དཔལ་བཟང་པོའི་དགོངས་རྫོགས། ༈ །བཅུ་དྲུག་གཞུང་ཇའི་ཐོག་དེ་ཉིད་སྐུ་མཆེད་རྣམས་ཀྱི་ཡུམ་དམ་ཆོས་རྒྱལ་སྲས་མོ་ལྷ་སྲས་བསོད་ནམས་རྒྱལ་མོར་གཤིན་བསྔོ། ༈ །བཅུ་བདུན་གཞུང་ཇར་དེ་ཉིད་ཀྱི་ཇོ་ལགས་སྐུ་འཕྲེང་ངག་དབང་ཀུན་དགའ་དབང་རྒྱལ་གྲགས་པ་རྒྱལ་མཚན་དཔལ་བཟང་པོས་མཆོད་བསྔོ། ༈ །བཅོ་བརྒྱད་གཞུང་ཇར་སྐུ་མཆེད་དེ་དག་གི་ཡབ་སྔགས་འཆང་གྲགས་པ་བློ་གྲོས་རྒྱལ་མཚན་དཔལ་བཟང་པོའམ། མཚན་གཞན་ངག་དབང་བསོད་ནམས་རྒྱལ་མཚན་དཔལ་བཟང་པོར་མཆོད་བསྔོ། ༈ །བཅུ་དགུ་གཉེར་ཚང་དུ་བླ་མ་མཆོད་དཔོན་དཀོན་མཆོག་རྒྱལ་པོས་སྦྱོར་འཇགས་ཇ། བསྔོ་རྟེན་ཐོག སྔགས་འཆང་ངག་དབང་ཀུན་དགའ་བཀྲ་ཤིས་གྲགས་པ་རྒྱལ་མཚན་དཔལ་བཟང་པོར་མཆོད་བསྔོ་དང་སྦྱིན་བདག་མི་བརྒྱུད་ཤི་གསོན་ལ་བསྔོ་སྟེ་དབང་སྟོད་བཅུ་དཔོན་པ་ཡིན་པས་གཉེར་དཔོན་བསོད་ནམས་དར་པོ། སྡེ་ཆུང་པ་ཆོས་དབང་བཀྲ་ཤིས། གཉེར་དཔོན་བཀྲ་ཤིས་འོད་ཟེར། གྲྭ་པ་དབང་ཕྱུག་བཀྲ་ཤིས། སྡེ་ཆུང་པ་རིན་ཆེན་ཕུན་ཚོགས། རྩ་གཉེར་ཚེ་དབང་རྣམ་རྒྱལ་སོགས་འབྲེལ་ཐོགས། ༈ །ཉེར་གཅིག་ལ་ནི་ཚྭ་དེ་ལོག་ཐོག་མུས་ཆེན་སངས་རྒྱས་རྒྱལ་མཚན་ལ་མཆོད་བསྔོ། ༈ །ཉེར་ལྔའི་གཞུང་ཇ་ཐུད་འབྲས་སིལ་ཐོག་འཇམ་དབྱངས་ངག་དབང་བསོད་ནམས་དབང་ཕྱུག་གྲགས་པ་རྒྱལ་མཚན་དཔལ་བཟང་པོར་མཆོད་བསྔོ། ༈ །འདི་སྔ་ཐོག་འཇམ་མགོན་ཨ་མེས་ཞབས་ནས་ཕྱག་མཛོད་བསོད་ནམས་འོད་ཟེར་གྱི་ཚེས་མཆོད་ལ་མཛད་འདུག་ཀྱང་ངེད་རང་དྲན་དུས་བསོད་ནམས་དབང་ཕྱུག་དགོངས་རྫོགས་ལ་འགྱུར་འདུག་པ་བཞིན་མ་བསྒྱུར་བར་བཞག་པ་ཡིན་ནོ། །བདག་འཇུག་གྲུབ་ནས་གཏོར་བསྔོའི་ཚོགས་སྐད། ཉེར་ལྔའི་གུར་དྲག་གི་སྤྱན་འདྲེན་དུང་རྐང་གླིང་དྲིལ་རོལ་རྣམ་བཞག་འཇམ་དབྱངས་བསོད་ནམས་དབང་པོའི་རོལ་ཡིག་ནང་བཞིན་རང་དགོས་ཀྱང་ངེད་རང་དྲན་དུས་མི་འདུག དེ་འདྲ་བྱེད་བསམ་ཡང་སྔར་མ་བྱུང་ད་མཛད་ནས་དབྱངས་ཀྱི་རྔ་ཕོག་མཚམས་ཆེ་བ་རེ་ལ་ཌཱ་མ་རུའི་སྒྲ་རེ་ཛར་དང་རོལ་མོ་ལ་ཌཱ་དྲིལ་བསྐལ་པ་དང་རང་བྱུང་ལ་སློབ་དཔོན་རང་ནས་དཀྲོལ་བའི་རོལ་སིལ་གང་ཡིན། ཕྱི་ནང་མཆོད་པར་ཌཱ་དྲིལ། དགུག་གཞུག་བསྐུལ་དྲེགས་པའི་རོལ་མོ་ལ་གཡས་རྡོ་རྗེ་གཡོན་ཕུར་པ་འཛིན་པའི་ལག་གཉིས་གཡས་བརྐྱང་གཡོན་བརྐྱང་དབུས་བརྐྱང་། ཆེ་མཆོག་མའི་ཕྱག་གཡས་ལ་རྡོ་རྗེ་བསྣུན་ཚུལ། གཡོན་ལ་ཕུར་པ་བསྣུན་ཚུལ། གནོད་བྱེད་ལ་རྡོར་ཕུར་ཆུ་སྲིན་རྣམ་རོལ། ཕྱག་རྒྱས་བཟུང་ནས་རོལ་མོའི་སྐབས་གཡས་གཡོན་དབུས་འཇོག་འཆམས་བརྡུང་ཕུར་སྒྲིལ་འདེབས་རལ་གྲིའི་བཏུབ་པ་གྲུབ་ནས་གཡས་གཡོན་དབུས་སུ་ལིང་སྣོད་རེ་བཅས་འདེབས་ཚུལ་མཐའི་ཆེམས་བརྡུང་ལ་རྡོ་རྗེ་ཐུགས་ཀ་དྲིལ་བུ་དྲག་དཀྲོལ་འཇོག་མཚམས་རོལ་མོ་དང་བསྟུན་པ་མཇུག་ཆོག་མཆོད་པ་ཌཱ་དྲིལ་བཀྲ་ཤིས་དྲིལ་བསིལ་རྣམས། ༈ །ཉེར་བདུན་རྔ་འཆམས་ལ་བླ་མ་རིག་འཛིན་ཕུར་ཁ་བསྒྱུར་བ་ང་རྒྱལ་བསྐྱེད་པ། རྒྱུད་གསུམ་མ་རྣམས་དབྱངས་འཁོར་གཉིས་འཆམས་ཐང་གཉིས། རྒྱུད་གསུམ་དང་པོར་རྩེ་གསུམ་གཅིག གཉིས་པར་གཉིས། རྡོ་རྗེ་ཕྱེད་བརྐྱང་གཉིས་རེ་འཆམས་གྲལ་དུ་བྱོན་ནས། རྒྱ་གྲམ་གཅིག རྔ་འཆམས་གྲུབ་ནས་ཉུང་འཆམས་པ་གསུམ། ཧཱུྃ་མཛད་སྒྲ་འབྱིན་ཤླཽ་ཀ་གཅིག་གྲུབ་འཆམས་ཀྱི་ཐོན་འཆམས། འཆམས་དཔོན་གྱི་དབུས་སུ་སྐོར་ཅིག་རྫོགས་ནས་དགུག་གཞུག་ཚར་ཅིག པད་སྐོར་ཛམ། སེང་གེའི་བརྗིད་འཆམས། དང་པོའི་མཐར་རྐྱང་འགྲོའི་གཉིས་པ་ནས་དྲེད་མོ་དང་པོ་བར་ཉིས་འགྲོས། སེངྒེ་གཉིས་རྫོགས་ནས་ཇ། ༈ །སྟག་སྤྱང་དྲེད་རྣམས་གཉིས་རེ། དྲེད་མོ་རྗེས་མར་རྐྱང་འགྲོས། དགུག་གཞུག་མེད་པར་ཆེམས་བརྡུང་རོལ་སིལ་འབེར་ལེན་སོགས་གདབ་ཚུལ་དང་གཉིས། གུང་གསེང་ཇ། གདབ་ཁ་དྲུག་ཡས་བསྡུ། མས་བསྡུ་བཞི་འགྲོས་གྲི་བསྐོར་མ། བྲེལ་དལ་རེ་མོས། ཕྱི་ནང་གསང་བ་ཡས་བསྡུ་མས་བསྡུ། ལོག་འཆམས་འབག་རྩིས་བླ་བྲང་སྤྱི་པའི་ཇ་ཞུས། ཕུར་དབང་དངོས་གཞི་ཡོད་སྐབས་དང་། ཉེར་བརྒྱད་ནས་ཚེས་གཅིག་བར་ཆེ་བའི་ཡོན་ཏན་ཤུར་མ་ཕུར་དབང་ཡོད་ན་སྒྲུབ་མཆོད་གྲོལ་ནས་སྐུ་རིམ་མེད་སྒྲུབ། དཔུང་སྐུད་གསོལ་བ་ཆོས་སྤྱོད་སྐབས་འདེགས། ཉེར་བརྒྱད་སྒྲུབ་མཆོད་གྲོལ་ནས་ཉེར་དགུའི་དུང་གསལ་དུར་ཁྲོད་བདག་པོའི་འཆམས་རྒྱུག ཉེར་དགུའི་གཏོར་བསྔོ་རྫོགས་ནས་ཚོགས་སྩལ་དུ་གསོལ་གྱི་རྗེས་སུ་གསུམ་བརྡེག་ལེན་ཅན། གསོལ་བ་ཆོས་སྤྱོད་སོགས་གྲུབ་ནས་ཆས་སུ་བཞུགས། ལྷོ་སྒོ་ནས་འབྱོན་པ་བྱིངས་ཀྱི་བྱ་ཁྲ་མའི་ཤར་བར་རྔ་རྩེ་གཡོན་བསྟན། དེ་ནས་གཡས་བསྟན། བླ་མ་རིག་འཛིན་ནས་རྒྱུད་གསུམ་མའི་བར། རྡོ་རྗེ་ཕྱེད་བརྐྱང་རྣམ་གསུམ་རྒྱུད་གསུམ་མ་དང་པོར་རྩེ་གསུམ་གཅིག གཉིས་པ་དང་གསུམ་པར་གཉིས་ཏེ། བླ་མ་རིག་འཛིན་གསུམ་རྫོགས་ནས་ཇ། རྒྱུད་གསུམ་མ་གཉིས་རྫོགས་ནས་ཇ། ཕྱིར་རྒྱ་གྲམ་གཉིས་ལོག་འཆམས། ནོར་སྐྱོང་འཆམས་པ། མཆོད་དཔོན། བམ་འཛིན་རྣམས་ལ་བཀའ་བསྒོ། ༈ །ཚེས་གསུམ་ལྟར་མགྲོན་འབོད། ནོར་སྐྱོངས་ཆས་བཞུགས་གྲུབ་པའི་བརྡའ་བྱུང་བ་དང་། གསེར་སྐྱེམས་བླ་མ་རིག་འཛིན། རིག་འཛིན་བསྐུལ་ར་ཕོ་དཔྲལ་བར་མཛད་པ་བཞིན། ཕུར་ཁ་བསྒྱུར་བར་འཆམས་དཔོན་ལྷོ་གཟིགས། ལྷ་སྲུང་སྤྱན་འདྲེན་ལ་བྱང་གཟིགས། དེའི་སྔགས་ཕྱག་ལ་ལྷོ་གཟིགས། ང་རྒྱལ་བསྐྱེད་པར་བྱང་གཟིགས། དེའི་སྔགས་དང་དཱསྟི་ལ་ལྷོ་གཟིགས། རྒྱུད་གསུམ་ལ་བྱང་གཟིགས། རྒྱུད་གསུམ་མའི་མཐའི་དགུ་རྡུང་མཐར་གསུམ་བརྡེག་ལེན་ཅན། དེ་ནས་སློབ་དཔོན་རོལ་སིལ་རྔ་གྲལ་ཤར་གཟིགས། དུང་རྒྱ་གླིང་ནུབ་ལྟ། བཅོམ་རོལ་ཉུང་འཆམས་དང་པོ། དུར་ཁྲོད་བདག་པོ། ཉུང་འཆམས་གཉིས་རྣམས་གྲུབ་ནས་གྱེས་ཆས་ཞུགས་གྲུབ་པ་དང་གོང་གི་ཞལ་ལྟ་ཕྱོགས་དེ་ཀས་ཧཱུྃ་མཛད་སྒྲ་འབྱིན་དབྱངས་རོལ་ཚར་གསུམ་རྫོགས་པའི་ཆེམས་བརྡུང་ལ་འཆམས་སྣ་བ་ཐོན་སོང་བ་དང་། འཆམས་ཁང་ནས་ཆས་སློབ་དཔོན་གྱིས་རྐྱང་འགྲོས་ལིངྒའི་མཐའ་འཁོར་བ་དང་། རྔ་རོལ་སྒྲ་བཞག རྡོར་དྲིལ་ཧཱུྃ་མཛད་ཕྱག་རྒྱ་དང་བཅས་རྔ་དཔོན་ལ་གསལ་བྱས་པའི་དགུག་གཞུག་ཆེམས་རྡུང་། འཇོག་མཚམས་རོལ་དཔོན་ལ་གསལ་བྱས་པ་གསུམ་གྱི་རྗེས་མར་ཚེ་སྲོག་ཡེ་ཤེས་སུ་བསྒྱུར་བ་གྲུབ་ནས་བྷན་རལ་ཐོག་པའི་འབག་དཀྲུག་ཅི་རིགས་མཐར། གཅིག་གེ་གཉིས་གསུམ་མོ་བཞི་ཞེས་དང་། པད་སྐོར་ཛམ་ལྔ་རྐྱང་འགྲོས་པད་སྐོར་སེངྒེ་བརྗིད་འཆམས་གསུམ་གྱི་དང་པོར་བརྐྱང་འགྲོས་གཉིས་པ་གཉིས་ལ་ཉིས་འགྲོས་ཇ། སྟག་མོ་ནས་དྲེད་མོ་བར་གསུམ་རེའི་དྲེད་མོ་གཉིས་རྫོགས་ནས་གུང་གསེང་། འདུས་ནས་ཇ། དྲེད་མོ་རྐྱང་འགྲོས། དགུག་གཞུག་གཅིག ཚེ་སྲོག་ཡེ་ཤེས་སུ་བསྒྱུར་བ་མ་དགོས་བྷན་རལ་ཐོར་ནས་འབག་དཀྲུགས་ཅི་རིགས་མཐར་འབེར་ལེན་ཤུས་འགྲོས་བཅས་གཡས་སྐོར་དགུའི་བདུན་ལ་གཡས་ཕབ་ལྕགས་འཐེན་གཉིས། བཞི་འགྲོས་གྲིས་བསྐོར་བྲེལ་བ་གདབ་ཚུལ་གཉིས། བཞི་འགྲོས་གྲི་བསྐོར་དལ་བ་ཇ། གཙོ་ཕུར་ཐོགས་ནས་གདབ་ཀ་དང་པོ་ཁྲོ་བཅུ་ཀུན་འདུས་ཕུར་པ་ཐོགས་ནས་འབག་དཀྲུགས་འབེར་སོགས་གོང་བཞིན་འགྲོས་བྲེལ་བ་ཕུར་བཏབ་གྲུབ་ནས་ཕྲ་ཕྱག་སྒོ་མ་ཀུན་འདུས་ཕུར་པ་འབག་དཀྲུགས་སོགས་གོང་བཞིན་བཞི་འགྲོས་དལ་བ་ཕུར་བཏབ་གྲུབ་ནས་ལྕགས་རལ་འབག་དཀྲུགས་བཞི་བྲེལ་བ་གུང་གསེང་། སྐུ་མགྲོན་ཕུལ་རྗེས་འདུས་ནས་ཇ